**Tollerup Overdrevs Vejlaug.**

Referat af bestyrelsesmøde i Tollerup Overdrevs Vejlaug den 31. marts 2018

Til stede: Klaus Winkel, Grete Øberg, Klaus Mortensen, Søren Møller og Søren Andersen.

**1) Referat**  
Søren Th. skriver et kort referat, der udsendes til medlemmerne.

**2) Siden sidst**Der er ingen meddelelser fra myndighedernes officielle postkasse (VIRK) til vejlauget og ingen ændringer på medlemslisten i det forgangne år.

**3) Økonomi**  
Regnskabet for 2017 udviser et resultat på - 8.261,87. Årsagen til det negative resultat er en afregning med entreprenøren for vejvedligeholdelse udført i perioden 2015 – 2017.  
De årlige indtægter fra kontingentet er på 10.691.13 Kr. På vejlaugets konto står der herefter 24.635,83 Kr. den 31. december 2017. Regnskabet blev godkendt. Udsendes til medlemmerne, og vil være at finde på hjemmesiden. Regnskabet kan hentes her: <http://tollerupvejlaug.dk/Regnskaber.html>   
  
**4) Vedligeholdelse af vejene.**  
Klaus M sørger for et tilbud på vedligeholdelse med udgangspunkt i vejsvingene, der har noget slagside, enkelte huller ved Nyvej og Porsevej, der er nedkørt i det ene spor. Klaus M og Søren Th. koordinerer. Generelt er vejene pæne.

**5) Generalforsamling i 2018?**  
Bestyrelsen vurderer, der ikke er behov for en generalforsamling i 2018. Hvis nogen medlemmer ønsker en generalforsamling, er de meget velkomne til at henvende sig til bestyrelsen – og vi arrangerer gerne en sådan.

Den 19. august 2017 blev der afholdt en sammenkomst for beboerne på vejen, Grete og Kjeld Øberg lagde hus til. Der var stor tilfredshed med arrangementet, og bestyrelsen overvejer at gentage succesen til næste år. Der kunne måske opstå en tradition for at mødes hvert andet år?

**6) Eventuelt**  
Intet at referere.

Se vores hjemmeside: [www.tollerupvejlaug.dk](http://www.tollerupvejlaug.dk)